REPUBLIKA SRBIJA

NARODNA SKUPŠTINA

Odbor za ustavna pitanja

i zakonodavstvo

04 Broj: 06-2/138-14

12. jun 2014. godine

B e o g r a d

Z A P I S N I K

14. SEDNICE ODBORA ZA USTAVNA PITANjA I ZAKONODAVSTVO NARODNE SKUPŠTINE, ODRŽANE 12. JUNA 2014. GODINE

Sednica je počela u 14,05 časova.

Sednicom je predsedavao dr Aleksandar Martinović, predsednik Odbora.

Sednici su prisustvovali članovi Odbora: Žarko Mićin, Živan Đurišić, zamenik člana Odbora Dragana Nikolića, Katarina Rakić, Svetislav Vukmirica, Vojislav Vujić, zamenik člana Odbora Petra Petrovića, Mirko Čikiriz, Tanja Tomašević Damnjanović i Balint Pastor.

Sednici nisu prisustvovali: Veroljub Arsić, Biljana Pantić Pilja, Žarko Obradović, Neđo Jovanović, Aleksandar Jablanović, Vesna Martinović, Vesna Besarović, prof. dr Janko Veselinović, kao ni njihovi zamenici.

Na predlog predsednika Odbora, jednoglasno je usvojen sledeći

D n e v n i r e d :

1. Razmatranje amandmana na Predlog zakona o zaštiti potrošača;

2. Razmatranje amandmana na Predlog zakona o izmenama i dopunama Zakona o elektronskim komunikacijama.

 Prva tačka dnevnog reda. Razmatranje amandmana na Predlog zakona o zaštiti potrošača.

Odbor je u skladu sa članom 164. Poslovnika Narodne skupštine razmotrio amandmane na Predlog zakona o zaštiti potrošača, i smatra da su u skladu sa Ustavom i pravnim sistemom Republike Srbije amandmani:

- na član 30. koji je podneo Odbor za privredu, regionalni razvoj, trgovinu, turizam i energetiku;

- na član 109. koji je podneo Odbor za privredu, regionalni razvoj, trgovinu, turizam i energetiku;

- na član 112. koji je podneo Odbor za privredu, regionalni razvoj, trgovinu, turizam i energetiku.

Odbor je odluku doneo jednoglasno.

Za izvestioca Odbora na sednici Narodne skupštine određen je predsednik Odbora.

 Druga tačka dnevnog reda. Razmatranje amandmana na Predlog zakona o izmenama i dopunama Zakona o elektronskim komunikacijama.

Odbor je u skladu sa članom 164. Poslovnika Narodne skupštine razmotrio amandman sa ispravkom koji su na član 4. Predloga zakona o izmenama i dopunama Zakona o elektronskim komunikacijama, zajedno podneli narodni poslanici Marko Đurišić i prof. dr Janko Veselinović i smatra da je amandman sa ispravkom u skladu sa Ustavom i pravnim sistemom Republike Srbije.

Odbor je odluku doneo jednoglasno.

Za izvestioca Odbora na sednici Narodne skupštine određen je predsednik Odbora.

Sednica je završena u 14,15 časova.

 Sastavni deo ovog zapisnika čine stenografske beleške.

 SEKRETAR PREDSEDNIK

dr Radoje Cerović dr Aleksandar Martinović